་བར། ཉོན་
མོངས་ཅན་མིན། ཞེས་སོ། །དེ་ཆོས་ཅན། ལུང་དུ་བསྟན་པའི་དགེ་བའང་མ་ཡིན་ཏེ། དགེ་རྩ་ཆད་
པའི་གང་ཟག་གི་རྒྱུད་ལའང་ཡོད་པའི་ཕྱིར་ཏེ། རྩ་བར། ལུང་བསྟན་མིན། ཞེས་སོ། །དགེ་འདུན་
དབྱེན་ཆོས་ཅན། གང་ལ་ལྡན་པ་ཡོད་དེ། དགེ་འདུན་དེ་དང་ཕྱེ་བས་དགེ་འདུན་སྡེ་ཕན་ཚུན་གཉིས་
དང་ལྡན་ལ་འབྱེད་པ་པོ་ལ་མི་ལྡན་པའི་ཕྱིར་ཏེ། རྩ་བར། དེ་དང་དགེ་འདུན་ཡང་དག་ལྡན། །ཞེས་
དང་། རང་འགྲེལ་ལས། གང་ལ་ཕྱེ་བ་དེ་དང་ལྡན་གྱི་འབྱེད་པ་པོ་ལ་མ་ཡིན་ནོ། །ཞེས་སོ། །
154

སྒྲིབ་པ་གསུམ།
གཉིས་པ་ནི། དེ་ཡི་ཁ་ན་མ་ཐོ་རྫུན། །དེ་དང་འབྱེད་པོ་ཡང་དག་ལྡན། །ཞེས་བྱུང༌། དགེ་
འདུན་འཁོར་ལོའི་དབྱེན་གྱི་མཚམས་མེད་ཀྱི་ལས་ཡོད་དེ། དགེ་འདུན་སྡེ་གཉིས་ཕན་ཚུན་འབྱེད་
པར་བྱེད་པའི་དེའི་རྒྱུ་ཁ་ན་མ་ཐོ་བའི་རྫུན་ཆེན་པོ་མཚམས་མེད་ཀྱི་ལས་དེ་དེ་ཡིན་པའི་ཕྱིར་ཏེ། རྩ་
བར། དེ་ཡི་ཁ་ན་མ་ཐོ་རྫུན། །ཞེས་སོ། །དགེ་འདུན་དབྱེན་གྱི་མཚམས་མེད་དང་ལྡན་པ་ཡོད་དེ།
དེ་དང་འབྱེད་པ་པོ་ལྷས་སྦྱིན་ལྟ་བུ་ཡང་དག་པར་ལྡན་པའི་ཕྱིར་ཏེ། རྩ་བར། དེ་དང་འབྱེད་པོ་ཡང་
དག་ལྡན། །ཞེས་སོ། །
གསུམ་པ། དེའི་ཁྱད་ཆོས་ལ། འབྲས་བུའི་ཁྱད་པར་དང༌། གང་ཟག་གང་གིས་དང༌། ཚུལ་ཇི་
ལྟར་དང༌། གནས་ཀྱི་ཁྱད་པར་དང༌། དུས་ནམ་གྱི་ཚེ་བྱེད་པ་དང་ལྔ། དང་པོ་ནི། བསྐལ་བར་མནར་
མེད་པར་སྨིན་འགྱུར། །ལྷག་པའི་གནོད་པ་ལྷག་པར་འགྱུར། །ཞེས་བྱུང༌། དགེ་འདུན་འཁོར་ལོའི་
མཚན་མེད་ཆོས་ཅན། ཁྱོད་བྱས་པའི་རྣམ་སྨིན་གྱི་འབྲས་བུ་ཡོད་དེ། ཁྱོད་བྱེད་པ་པོ་སྐྱེ་བ་ཕྱི་མར་
བར་གྱི་བསྐལ་བར་མནར་མེད་པའི་དམྱལ་བར་རྣམ་སྨིན་ཡིད་དུ་མི་འོང་བར་མྱོང་བར་འགྱུར་བའི་
ཕྱིར་ཏེ། རྩ་བར། བསྐལ་བར་མནར་མེད་པར་སྨིན་འགྱུར། །ཞེས་སོ། །འོ་ན་མཚམས་མེད་མང་པོ་
བྱས་པའི་སྨིན་ཚུལ་མེད་པར་ཐལ། མཚམས་མེད་ཀྱི་ལས་དེ་དང་ལས་གཞན་གྱི་རྣམ་སྨིན་བར་མེད་
པར་སྨིན་པའི་ཕྱིར་ཞེ་ན་སྐྱོན་མེད་དེ། མཚམས་མེད་གཉིས་སོགས་བྱས་པའི་འབྲས་བུ་མནར་མེད་
ཅིག་ཅར་སྨིན་ཀྱང་མཚམས་མེད་གཅིག་བྱས་པ་ལས་ལྷག་པའི་ལུས་ཇེ་ཆེར་སྐྱེས་ནས་མཚམས་
མེད་ཀྱི་གྲངས་ལྟར་རྣམ་སྨིན་གྱི་སྡུག་བསྔལ་ཡང་ཉིས་འགྱུར་སོགས་ལྷག་པར་ཆེར་མྱོང་བའི་ཕྱིར་
ཏེ། རྩ་བར། ལྷག་པས་གནོད་པ་ལྷག་པར་འགྱུར། ཞེས་སོ། །
གཉིས་པ་ནི། དགེ་སློང་ལྟ་སྤྱོད་ཚུལ་ལྡན་པས། །འབྱེད་དོ་ ཞེས་བྱུང༌། འཁོར་ལོའི་དབྱེན་དེའི་
འབྱེད་པ་པོའི་གང་ཟག་ཡོད་དེ་དགེ་སློང་ཡིན་པ་དང༌། ལྟ་བ་གཙོ་བོར་སྤྱད་པ་དང༌། ཚུལ་ཁྲིམས་དང་
ལྡན་པས་འབྱེད་དགོས་པའི་ཕྱིར་ཏེ། དེ་ལས་གཞན་པས་སངས་རྒྱས་ལ་འགྲན་མི་བཟོད་པའི་ཕྱིར།
155

མཛོད་གནས་བཞི་པ།
གསུམ་པ་ནི། གཞན་དུའོ་བྱིས་པ་རྣམས། །སྟོན་དང་ལམ་གཞན་ལ་བཟོད་པ། །ཕྱེ་བའོ་ ཞེས་
བྱུང༌། སངས་རྒྱས་དངོས་སུ་བཞུགས་པའི་གནས་དེ་ལས་གཞན་དུ་འབྱེད་དགོས་ཏེ། སངས་
རྒྱས་བཞུགས་པའི་གནས་དེར་སངས་རྒྱས་ཀྱི་གཟི་བརྗིད་མི་བཟོད་པའི་ཕྱིར་ཏེ། རྩ་བར། གཞན་
དུའོ། །ཞེས་སོ། །བྱིས་པ་སོ་སོའི་སྐྱེ་བོའི་དགེ་འདུན་རྣམས་འབྱེད་ཀྱི་འཕགས་པ་རྣམས་མི་འབྱེད་
དེ། འཕགས་པ་རྣམས་སངས་རྒྱས་དང་ཆོས་ལ་ཤེས་ནས་དད་པ་ཐོབ་པའི་ཕྱིར་ཏེ། རྩ་བར། བྱིས་
པ་རྣམས། ཞེས་སོ། །ཕྱེ་བའི་ཚད་ཡོད་དེ། སྟོན་པ་སངས་རྒྱས་ལས་གཞན་ལྷས་སྦྱིན་ལ་དད་པ་
དང༌། སངས་རྒྱས་ཀྱི་བཅས་པའི་ལམ་ལས་གཞན་ལྷས་སྦྱིན་གྱི་ཤ་མི་ཟ་བ་སོགས་ཀྱི་བཅས་པ་
ལྔའི་ཚིག་ལ་བཟོད་པ་སྟེ་འདོད་ཅིང་དང་དུ་ལེན་པ་དེ་ཡིན་པའི་ཕྱིར། རྩ་བར། སྟོན་དང་ལམ་གཞན་
ལ་བཟོད་པ། །ཕྱེ་བའོ། །ཞེས་སོ། །དེའི་ཡུན་ཚད་ཡོད་དེ། དགེ་འདུན་ཕྱེ་བ་ནི་ཞག་གཅིག་ལས་རིང་
དུ་མི་གནས་པའི་ཕྱིར། དེར་ཐལ། ཞག་གཅིག་གིས་ནང་དུ་འདུམ་པ་རྟེན་འབྲེལ་གྱི་ཆོས་ཉིད་ཡིན་
པའི་ཕྱིར་ཏེ། རྩ་བར། དེ་ནི་མི་གནས་སོ། །ཞེས་སོ། །དབྱེན་དེ་ཆོས་ཅན། འཁོར་ལོའི་དབྱེན་ཞེས་
བརྗོད་པའི་རྒྱུ་མཚན་ཡོད་དེ། དགེ་འདུན་ཕྱེ་ནས་མ་འདུམ་བར་དུ་ས་ལམ་གྱི་རྟོགས་པ་གསར་དུ་མི་
ཐོབ་པ་དང་ཆོས་འཁོར་ཡང་ཕྱེ་བས་དེ་ལྟར་བརྗོད་པའི་ཕྱིར་ཏེ། རྩ་བར། དེ་ནི་འཁོར་ལོའི་དབྱེན་དུ་
འདོད། །ཅེས་སོ།
།
བཞི་པ་ནི། འཛམ་བུ་གླིང་ནའོ་དགུ་སོགས་ཀྱིས། །ལས་ཀྱི་དབྱེན་ནི་གླིང་གསུམ་ན། །དེ་
ནི་བརྒྱད་དག་ཡན་ཆད་ཀྱིས། །ཞེས་བྱུང༌། འཁོར་ལོའི་དབྱེན་དེ་འཛམ་བུ་གླིང་ན་ཡོད་ཀྱི་གླིང་
གཞན་ན་མེད་དེ། གླིང་གཞན་ན་འགྲན་ཟླ་སངས་རྒྱས་མེད་པའི་ཕྱིར་ཏེ། རྩ་བར། འཛམ་བུ་གླིང་
ནའོ། །ཞེས་སོ། དེའི་ཉུང་མཐའ་ཡང་དགེ་སློང་དགུ་སོགས་དགོས་ཏེ། དགེ་སློང་བརྒྱད་དང་དགེ་
འདུན་སྡེ་གཉིས་ལ་དགོས་ཤིང༌། འབྱེད་པ་པོ་ཡང་དགེ་སློང་དགོས་པའི་ཕྱེར་ཏེ། རྩ་བར། དགུ་
སོགས་ཀྱིས། ཞེས་སོ། །ལས་ཀྱི་དབྱེན་ཡོད་དེ། མཚམས་གཅིག་ཏུ་དགེ་འདུན་འབྱེད་སེམས་ཀྱིས་
156

སྒྲིབ་པ་གསུམ།
གསོ་སྦྱོང་སོགས་ལས་ཐ་དད་དུ་བྱས་པའི་ལས་མི་མཐུན་པ་དེ་ཡིན་པའི་ཕྱིར། ལས་ཀྱི་དབྱེན་དེ་ནི་
གླིང་གསུམ་ན་ཡོད་དེ། གང་ན་བསྟན་པ་ཡོད་པ་ཁོ་ནར་ཡོད་པའི་ཕྱིར་ཏེ། རྩ་བར། ལས་ཀྱི་དབྱེན་
ནི་གླིང་གསུམ་ན། །ཞེས་སོ། །དེ་ནི་བརྒྱད་ཡན་ཆད་ཀྱིས་ཆོག་སྟེ། འབྱེད་པ་པོ་ཟུར་དུ་མི་དགོས་
པའི་ཕྱིར་ཏེ། རྩ་བར། དེ་ནི་བརྒྱད་དག་ཡན་ཆད་ཀྱིས། །ཞེས་སོ། །
ལྔ་པ་ནི། དང་བོ་མཐའ་སྐྱོན་ཟུང་གཅིག་གིས། །སྔ་རོལ་ཐུབ་བ་ནོངས་པ་དང༌། །མཚམས་
མ་བཅད་པ་དག་ཏུ་ཡང༌། །འཁོར་ལོའི་དབྱེན་ནི་མི་འབྱུང་ངོ༌། །ཞེས་གསུངས། དུས་དྲུག་ཏུ་འཁོར་
ལོའི་དབྱེན་མི་འབྱུང་སྟེ། དང་པོ་ཆོས་འཁོར་བསྐོར་ནས་རིང་པོར་མ་ལོན་པར་མི་འབྱུང༌། མཐའ་
མ་སྟོན་པ་མྱ་ངན་ལས་འདའ་ཁར་མི་འབྱུང༌། སྟོན་པ་སངས་རྒྱས་ནས་ལོ་བཅུ་གཉིས་པར་མི་
འབྱུང༌། མཆོག་ཟུང་གཅིག་མ་བྱུང་བའི་སྔོན་དུ་མི་འབྱུང༌། ཐུབ་པ་ནོངས་པ་སྟེ་མྱ་ངན་ལས་འདས་
ནས་མི་འབྱུང༌། མཚམས་པོ་ཆེ་མ་བཅད་པའི་ནང་དག་ཏུ་ཡང་མི་འབྱུང་བའི་ཕྱིར། དང་པོ་གྲུབ་སྟེ།
ཐམས་ཅད་དགའ་ཞིང་དད་པར་མཐུན་པའི་ཕྱིར། གཉིས་པ་གྲུབ་སྟེ། དེའི་ཚེ་སྐྱོ་བ་དང་དགེ་འདུན་
ཤ་གཅིག་པའི་ཕྱིར། གསུམ་པ་གྲུབ་སྟེ། དེའི་བར་དུ་བསྟན་པ་ལ་ཚུལ་ཁྲིམས་དང་ལྟ་བའི་སྐྱོན་མ་
བྱུང་བའི་ཕྱིར། བཞི་པ་གྲུབ་སྟེ། དེ་ཕྱེ་བ་ཞག་ཏུ་མི་གནས་པར་མཆོག་ཟུང་གིས་ཟླུམ་པའི་ཕྱིར་
རོ། །ལྔ་པ་གྲུབ་སྟེ། སྟོན་པ་འདས་ནས་འགྲན་ཟླ་མེད་པའི་ཕྱིར། དྲུག་པ་གྲུབ་སྟེ། མཚམས་པོ་ཆེ་
གཅིག་གིས་ནང་དུ་དགེ་འདུན་ཕྱོགས་གཉིས་སུ་གནས་པ་ན་ཕྱེ་བ་ཡིན་ལ་མཚམས་མ་བཅད་པ་ལ་
དེ་མེད་པའི་ཕྱིར། འཁོར་ལོའི་དབྱེན་སངས་རྒྱས་གཞན་ལ་མི་འབྱུང་སྟེ། བདག་ཅག་གི་སྟོན་པས་
སྔོན་སློབ་ལམ་དུ་ལྷ་སྦྱིན་དྲང་སྲོང་མངོན་ཤེས་ལྔ་ལྡན་ཞིག་གི་འཁོར་ཕྱེ་བས་དེའི་ལས་ཀྱིས་ལྷག་
མར་བྱུང་བར་བྱེ་སྨྲས་འདོད་ལ། ཐེག་པ་གོང་མས་དགོངས་པ་ཅན་དུ་འདོད་པའི་ཕྱིར།
གཉིས་པ་དེ་དག་མཚམས་མེད་ཡིན་པའི་རྒྱུ་མཚན་ནི། ཕན་འདོགས་བ་དང་ཡོན་ཏན་
ཞིང༌། །སྦངས་དང་མེད་པར་བྱས་ཕྱིར་རོ། །ཞེས་གསུངས། ཕ་མ་བསད་པའི་ལས་ཆོས་ཅན།
157

མཛོད་གནས་བཞི་པ།
མཚམས་མེད་ཡིན་ཏེ། ཕན་འདོགས་པའི་ཞིང་ཁྱད་པར་ཅན་བསམ་པས་སྤངས་ཤིང་སྦྱོར་བས་མེད་
པར་བྱས་པའི་ཕྱིར། དེར་ཐལ། ཕ་མ་གཉིས་ཀྱིས་རང་གི་ལུས་ཐར་བ་དང་མཐུན་པ་སྐྱེད་ནས་ཕན་
འདོགས་པའི་ཞིང་ཁྱད་པར་ཅན་ཡིན། དེ་བསམ་པས་བོར་ཞིང་སྦྱོར་བས་བསད་པའི་ཕྱིར་ཏེ། རྩ་
བར། ཕན་འདོགས་པ་དང༌། སྤངས་དང་མེད་པར་བྱས་ཕྱིར་རོ། །ཞེས་སོ། །དགྲ་བཅོམ་བསད་
པ་དང་དགེ་འདུན་གྱི་དབྱེན་བྱེད་པའི་ལས་དང༌། དེ་བཞིན་གཤེགས་པ་ལ་ངན་སེམས་ཀྱིས་ཁྲག་
ཕྱུང་བའི་ལས་གསུམ་ཆོས་ཅན། མཚམས་མེད་ཀྱི་ལས་ཡིན་ཏེ། སྔ་མས་དགྲ་བཅོམ་པ་ཡོན་ཏན་
གྱི་ཞིང་ཁྱད་པར་ཅན་བསམ་པས་སྤངས་སྦྱོར་བས་བསད་པ་དང་ཕྱི་མ་གཉིས་ཀྱིས་དགེ་འདུན་
དང་སངས་རྒྱས་ཡོན་ཏན་གྱི་ཞིང་ཁྱད་པར་ཅན་བསམ་པས་སྤངས་ཤིང་སྦྱོར་བས་ཀྱང་སྤངས་ཤིང་
ཉམས་པར་བྱས་པའི་ཕྱིར། ཁྱབ་སྟེ། དེས་ན་དེ་ལྔ་མཚམས་མེད་ཡིན་ལ་ལས་གཞན་མཚམས་མེད་
མ་ཡིན་པའི་ཕྱིར་ཏེ། རྩ་བར། ཡོན་ཏན་ཞིང༌། །སྤངས་དང་མེད་པར་བྱས་ཕྱིར་རོ། །ཞེས་དང༌། རྒྱལ་
སྲས་མ་ལས། དགེ་འདུན་གྱི་དབྱེན་བྱེད་པ་གང་ཡིན་པ་དེ་ཡང་ཉམས་པར་བྱས་པ་ཡིན་ནོ། །ཞེས་
དང༌། མ་གསོད་པ་ལ་སོགས་པ་ཁོ་ན་མཚམས་མེད་པ་ཡིན་གྱི་གཞན་ནི་མ་ཡིན་ནོ། །ཞེས་སོ། །
གསུམ་པ་དོགས་གཅོད་ནི། མཚན་ནི་གཞན་དུ་གྱུར་ཀྱང་འགྱུར། །ནས། འདོད་ཆགས་
བྲལ་འབྲས་མི་སྲིད་དོ། །ཞེས་གསུངས། ཕ་མ་མཚན་གྱུར་པ་བསད་པ་ལ་ཡང་མཚམས་མེད་དུ་
གྱུར་པ་ཡོད་དེ། ཕ་སྐྱེས་པ་ལས་མཚན་གཞན་བུད་མེད་དུ་གྱུར་པ་དང༌། མ་བུད་མེད་ལས་མཚན་
སྐྱེས་པར་གྱུར་པ་གཉིས་བསད་ཀྱང་མཚམས་མེད་འབྱུང་བའི་ཕྱིར་ཏེ། ལུང་ལས། མ་ཡང་མ་ཡིན་
དགྲ་བཅོམ་པ་ཡང་མ་ཡིན་པའི་སྐྱེས་པ་ཞིག་བསད་ན་མཚམས་མེད་པའི་ཁ་ན་མ་ཐོ་བས་རེག་
པར་འགྱུར་པ་ཡོད་དམ་ཞེ་ན་ཡོད་དེ། མ་མཚན་གྱུར་པ་བསད་ན་མཚམས་མེད་པའི་ཁ་ན་མ་ཐོ་
བས་རེག་པར་འགྱུར་རོ། །མ་ཡང་མ་ཡིན། ཞེས་གསུངས་པའི་ཕྱིར། གལ་ཏེ་བུད་མེད་གཞན་
ཞིག་གི་མངལ་གྱི་ནུར་ནུར་པོ་ཟག་པ་དེ་དེ་ལས་གཞན་པའི་མངལ་དུ་བླུགས་ཏེ་བསྐྱང་བའི་བུད་
158

སྒྲིབ་པ་གསུམ།
མེད་གཉིས་ལས་གང་བསད་ན་མཚམས་མེད་དུ་འགྱུར་པ་ཡོད་དེ། གང་གི་ཟླ་མཚན་ལས་བྱུང་བ་
དེ་མ་དངོས་དང༌། མངལ་དུ་བསྐྱངས་པའི་དེ་མ་མ་ཡིན་པའི་ཕྱིར་ཏེ། རྩ་བར། གང་གི་ཟླ་མཚན་
ལས་བྱུང་མ། །ཞེས་སོ། །དེ་བཞིན་བཤེགས་པ་ལ་ངན་སེམས་ཀྱིས་ཁྲག་ཕྱུང་བ་ལ་མཚམས་མེད་
ཀྱིས་མ་ཁྱབ་སྟེ། བཀྲོང་འདོད་མེད་པར་བརྡེག་སེམས་ཀྱིས་དེ་བཞིན་གཤེགས་པ་ལ་མཚོན་བསྣུན་
ནས་ཁྲག་ཕྱུང་བ་མཚམས་མེད་མ་ཡིན་པའི་ཕྱིར་ཏེ། རྩ་བར། སངས་རྒྱས་བརྡེག་པར་སེམས་ལ་
མིན། །ཞེས་སོ། །སློབ་པ་ལ་མཚོན་བསྣུན་པའི་འོག་ཏུ་དགྲ་བཅོམ་ཐོབ་པ་སྦྱོར་བ་སྔ་མས་བགྲོང་
བ་ལ་མཚམས་མེད་འགྱུར་བ་མ་ཡིན་ཏེ། དེས་དགྲ་བཅོམ་པ་ལ་སྦྱོར་བ་མ་བྱས་པའི་ཕྱིར་ཏེ། རྩ་
བར། བསྣུན་འོག་དགྲ་བཅོམ་པ་ལ་མིན། །ཞེས་སོ། །མཚམས་མེད་ཀྱི་སྦྱོར་བ་བྱས་པའི་གང་ཟག་
གི་ལས་དེ་བྱས་ནས་བསམ་པ་མ་ལོག་གི་བར་དུ་ཁམས་གསུམ་ལ་འདོད་ཆགས་དང་བྲལ་བ་དང་
འབྲས་བུ་བཞི་པོ་གང་རུང་གསར་དུ་ཐོབ་པ་མི་སྲིད་དེ། དེ་དང་བསམ་པ་ཤིན་ཏུ་འགལ་བའི་ཕྱིར།
དེར་ཐལ། འཕགས་ལམ་ཐོབ་ནས་མི་དགེ་བའི་ལས་ལམ་གྱི་ཁ་ན་མ་ཐོ་བས་མི་རེག་པས། དེ་འདྲ་
བའི་རྟེན་དུ་དེ་འགལ་བའི་ཕྱིར་ཏེ། རང་འགྲེལ་ལས། བསམ་པ་ཤིན་ཏུ་འགལ་བའི་ཕྱིར་རོ། །ཞེས་
གསུངས་པའི་ཕྱིར།
བྱེ་སྨྲ་ན་རེ། མཚམས་མེད་སྦྱོར་བ་བྱས་ནས་ལྡོག་པ་ཡོད་དེ། སོར་ཕྲེང་ཅན་དེ་ཡིན་པའི་ཕྱིར་
ཏེ། གང་སྤེལ་ལས། བྱེ་བྲག་ཏུ་སྨྲ་བ་རྣམས་ན་རེ། ལྡོག་སྟེ་སོར་མོའི་ཕྲེང་བ་ཅན་བཞིན་ནོ། །ཞེས་ཟེར་
རོ། །ཞེས་སོ། །འདིར་མཐའ་དཔྱད་པ་ལ་ཁ་ཅིག་ན་རེ། དགེ་འདུན་དབྱེན་ནི་མི་འཕྲོད་པའི། །རང་
བཞིན་ལྡན་པ་མ་ཡིན་ཆོས། །ནས། ལྷག་པས་གནོད་པ་ལྷག་པར་འགྱུར། །ཞེས་པའི་དངོས་བསྟན་གྱི་
དབྱེན་ཡིན་ན། དགེ་སློང་ལྟ་སྤྱད་ཚུལ་ལྡན་པས། །འབྱེད་དོ། ཞེས་པའི་དངོས་བསྟན་གྱི་དགེ་འདུན་
དབྱེན་ཡིན་པས་ཁྱབ་ཟེར་ན། ལས་ཀྱི་དགེ་འདུན་དབྱེན་ཆོས་ཅན། དེར་ཐལ། དེའི་ཕྱིར། དེར་ཐལ།
གཞུང་དེས་ལས་ཀྱི་དགེ་འདུན་དབྱེན་དང་འཁོར་ལོའི་དབྱེན་གཉིས་ཀ་བསྟན་པའི་ཕྱིར། འདོད་ན།
159

མཛོད་གནས་བཞི་པ།
མཚམས་མེད་ཡིན་པར་ཐལ། འདོད་པའི་ཕྱིར། འདོད་མི་ནུས་ཏེ། ལུང་མ་བསྟན་ཡིན་པའི་ཕྱིར་
ཏེ། རྩ་བར། ཉོན་མོངས་ཅན་མིན་ལུང་བསྟན་མིན། ཞེས་གསུངས་པའི་ཕྱིར། ཡང་སྔ་མ་དེའི་དངོས་
བསྟན་གྱི་ལས་ལམ་ལ་གཞུང་ཕྱི་མའི་དངོས་བསྟན་གྱི་ལས་ལམ་གྱིས་ཁྱབ་ཟེར་ན། སྔ་མའི་དངོས་
བསྟན་གྱི་ལས་ཀྱི་དགེ་འདུན་དབྱེན་གྱི་ལས་ལམ་ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ།
དེ་ལ་དེ་དང་མཚམས་མེད་ཀྱི་ལས་ལམ་གཅིག་ཀྱང་ཡོད་པའི་ཕྱིར། དེར་ཐལ། དགེ་འདུན་དབྱེན་
ནི་ཞེས་པའི་དངོས་བསྟན་གྱི་དེ་ཡོད་པའི་ཕྱིར། དེར་ཐལ། དེའི་མཚམས་མེད་ཀྱི་ལས་ལམ་ནི། དེ་
དང་འབྱེད་པོ་ཡང་དག་ལྡན། །ཞེས་པས་བསྟན། དེ་ཡི་རྣམ་སྨིན་ནི། བསྐལ་བར་མནར་མེད། སོགས་
ཀྱིས་བཤད་པའི་ཕྱིར། རྩ་བར་འདོད་ན། དེ་འཁོར་ལོའི་དབྱེན་གྱི་ལས་ལམ་ཡིན་པར་ཐལ། འདོད་
པའི་ཕྱིར། ཁྱབ་སྟེ། གཞུང་དེ་འཁོར་ལོའི་དབྱེན་དངོས་སུ་བཤད་པའི་གཞུང་ཡིན་པའི་ཕྱིར། སོགས་
འཕེན། ཡང་ཁ་ཅིག་ན་རེ། བྱེ་སྨྲའི་སྐབས་འདིར་མཚམས་མེད་ཡིན་ན་སྐྱེ་བ་ཕྱི་མ་ལ་དམྱལ་བར་སྐྱེ་
བ་གཞན་གྱིས་བར་མ་ཆོད་པར་དམྱལ་བའི་སྐྱེ་བ་འཕེན་བྱེད་ཡིན་པས་ཁྱབ་ཟེར་ན། ལྷས་སྦྱིན་རྒྱུད་
ཀྱི་འཁོར་ལོའི་དབྱེན་སོགས་ཀྱི་མཚམས་མེད་གསུམ་ཆོས་ཅན། དེར་ཐལ། དེའི་ཕྱིར། ཁྱབ་པ་ཁས།
རྟགས་སླ། འདོད་ན། ལྷས་སྦྱིན་གྱི་སྐྱེ་བ་ཕྱི་མའི་དམྱལ་བའི་སྐྱེ་བ་དེ་དེ་གསུམ་གའི་འཕང་འབྲས་ཡིན་
པར་ཐལ། དེ་གསུམ་ག་དེ་འཕེན་བྱེད་ཡིན་པའི་ཕྱིར། རྟགས་ཁས་བླངས། འདོད་ན། གཅིག་གིས་སྐྱེ་
བ་གཅིག་འཕེན་མིན་པར་ཐལ། མཚམས་མེད་ཀྱི་ལས་དུ་མས་ལུས་གཅིག་སྐྱེད་པའི་ཕྱིར། མ་གྲུབ་
ན། དངོས་སུ་འགལ་ཞིང༌། དེར་ཐལ། དེ་གསུམ་ག་མཚམས་མེད་ཀྱི་ལས་ཡིན་ཚུལ་ཡོད་པའི་ཕྱིར།
མ་ཁྱབ་དང་མ་གྲུབ་ན། དེར་ཐལ། ལྷས་བྱིན་གྱི་སྐྱེ་བ་ཕྱི་མའི་མནར་མེད་དུ་སྐྱེས་པ་དེ་འཁོར་ལོའི་
དབྱེན་གྱི་དབང་གིས་ཡིན་པ་གང་ཞིག །མནར་མེད་ཀྱི་སྐྱེ་བ་དེ་ལ་མཚམས་མེད་དུ་མའི་འབྲས་བུ་
མྱོང་བའི་ཕྱིར་ཏེ། འཁོར་ལོའི་དབྱེན་མ་གཏོགས་གཞན་གྱི་འབྲས་བུས་མནར་མེད་ཁོ་ནར་མ་ངེས་
པའི་ཕྱིར་ཏེ། རྩ་བར། བསྐལ་བར་མནར་མེད་པར་སྨིན་འགྱུར། །ཞེས་དང༌། རང་འགྲེལ་ལས། གཞན་
160

སྒྲིབ་པ་གསུམ།
དག་གིས་མནར་མེད་པར་མ་ངེས་སོ། །ཞེས་གསུངས་པའི་ཕྱིར། ག